
Prieskum trhu






Váš list číslo/zo dňa
Naše číslo
Vybavuje / linka
Miesto odoslania / Dátum

SBA_PT_MOB
Bratislava / 23.02.2022

Mikuščák/ 0918 600 969
600 969




Vec: Výzva na predloženie cenovej ponuky 


Slovak Business Agency, so sídlom Karadžičova 7773/2, 811 09 Bratislava, v postavení verejného obstarávateľa v zmysle § 7 ods. (1) písm. d) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) realizuje tento prieskum trhu za účelom získania indikatívnych cenových ponúk zodpovedajúcim trhovým cenám požadovaných zariadení, pričom v prípade ak cenová ponuka nepresiahne 70 000 EUR bez DPH, bude táto ponuka postúpená na vyhodnotenie ponúk v zmysle postupu podľa § 117 ZVO.

1. Identifikácia verejného obstarávateľa:
	Verejný obstarávateľ 
	Slovak Business Agency

	Sídlo
	Karadžičova 7773/2, 811 09 Bratislava

	Predmet zákazky
	VPS služba pre hlasové SIM karty

	Kontaktná osoba pre prieskum trhu
	Daniel Mikuščák, +421 918 600 969, mikuscak@sbagency.sk



2. Predmet obstarávania:
Predmetom tohto prieskumu trhu je zabezpečenie hlasových služieb VPS (virtuálnu privátnu sieť) službu pre všetky hlasové SIM karty verejného obstarávateľa v zmysle technických požiadaviek uvedených v prílohe č. 1 pre potreby verejného obstarávateľa.

3. Miesto a spôsob predloženia ponuky a komunikácie:
Uchádzač predkladá ponuku v elektronickej podobe emailom na adresu uvedenú v bode 1 výzvy alebo v písomnej podobe na adresu sídla verejného obstarávateľa, a to v lehote na predkladanie ponúk podľa požiadaviek uvedených v tejto výzve. Ponuka musí byť predložená v čitateľnej a reprodukovateľnej podobe.

4. Typ zmluvy, ktorá bude výsledkom VO a obchodné podmienky: 
Výsledkom prieskumu trhu bude určenie úspešného uchádzača, s ktorým verejný obstarávateľ uzatvorí rámcovú dohodu. Návrh dohody tvorí prílohu č. 4 tejto výzvy.
Verejný obstarávateľ vyzve úspešného uchádzača na podpis zmluvy. V prípade, ak úspešný uchádzač neposkytne súčinnosť alebo odmietne v lehote 10 pracovných dní podpísať zmluvu, uchádzač stráca právo podpisu zmluvy a verejný obstarávateľ pristúpi k podpisu zmluvy s uchádzačom, ktorý sa umiestnil na II. mieste. 


5. Predpokladaná hodnota zákazky: 
Predpokladaná hodnota zákazky je stanovená na 37 365,60 eur bez DPH.
6. Miesto dodania predmetu zákazky:
Služba bude zriadená ako VPS (virtuálnu privátnu sieť). V prípade dodávky služieb alebo tovarov to bude do sídla verejného obstarávateľa
7. Lehoty na dodanie predmetu zákazky: Rámcová dohoda bude uzavretá na obdobie 36 mesiacov.
8. Financovanie predmetu zákazky: Predmet zákazky bude financovaný z vlastných zdrojov verejného obstarávateľa. 
9. Lehota na predloženie ponuky: Ponuky musia byť predložené do 04.03.2022 do 12:00 hod, na kontaktnú adresu uvedenú v bode 1.
10. Otváranie ponúk: Ponuky sa budú otvárať v sídle verejného obstarávateľa.
11. Postup pri otváraní ponúk: Otváranie ponúk je neverejné. Verejný obstarávateľ bude informovať uchádzačov o vyhodnotení prieskumu trhu.
12. Jazyk ponuky: Ponuky, návrhy a ďalšie doklady a dokumenty vo verejnom obstarávaní sa predkladajú v slovenskom alebo českom.
13. Pokyny na zostavenie ponuky (obsah ponuky): 
· Verejný obstarávateľ požaduje, aby ponuka obsahovala nasledovné doklady a údaje:
a. Identifikačné údaje uchádzača: (obchodné meno a sídlo uchádzača, IČO, DIČ, IČ DPH, telefón, fax, e-mail, webová stránka, bankové spojenie, č. účtu a pod.); 
b. Súhrnná cenovú ponuka uchádzača (vyplnenú podľa prílohu č. 2 tejto výzvy);
c. Fotokópia dokladu o oprávnení poskytovať služby; u právnických osôb napr. výpis z obchodného registra, u fyzických osôb napr. výpis zo živnostenského registra (stačí fotokópia). Uchádzač zapísaný do zoznamu hospodárskych subjektov vedeného Úradom pre verejné obstarávanie môže tento doklad nahradiť zápisom do zoznamu hospodárskych subjektov podľa § 152 zákona o verejnom obstarávaní. Verejný obstarávateľ si túto skutočnosť overí na stránke uvo.gov.sk;
d. Čestné vyhlásenie o neexistencii zákazu účasti vo verejnom obstarávaní podľa prílohy č. 3 tejto výzvy;
14. Kritériá na vyhodnotenie ponúk s pravidlami ich uplatnenia a spôsob hodnotenia ponúk: Jediným kritériom na vyhodnotenie ponúk je celková cena predmetu zákazky bez DPH. Verejný obstarávateľ zoradí ponuky od najnižšej po najvyššiu a vyhodnotí ponuku len uchádzača, ktorý sa umiestnil na prvom mieste v poradí. Verejný obstarávateľ označí za úspešnú ponuku tú, ktorá bude zo všetkých predložených ponúk najlacnejšia, na základe predložených produktových listov spĺňa požiadavky na predmet zákazky a uchádzač spĺňa stanovené podmienky účasti. 
15. Podmienky účasti:
a. Tohto prieskumu trhu sa môže zúčastniť len osoba, ktorá preukáže, že má potrebné oprávnenie na výkon požadovanej činnosti (poskytovanie telekomunikačných služieb) (podmienka účasti podľa § 32 ods. 1 písm. e) ZVO). Túto skutočnosť preukazuje uchádzač výpisom z príslušného registra (napr. výpis z obchodného registra, výpis zo živnostenského registra a pod);
b. Tohto prieskumu trhu sa môže zúčastniť len osoba, ktorá nemá uložený zákaz účasti vo verejnom obstarávaní v štáte sídla, podnikania alebo pobytu (podmienka účasti podľa § 32 ods. 1 písm. f) ZVO); túto skutočnosť preukazuje uchádzač predložením čestného vyhlásenia podľa Prílohy č. 4 tejto výzvy).
16. Lehota viazanosti ponúk: 30.06.2022 
17. Ďalšie informácie verejného obstarávateľa:
Ponúkané služby musia spĺňať technickú špecifikáciu, uvedenú v prílohe č.1. Verejný obstarávateľ umožňuje v prípade, ak súhrn niektorých z požadovaných techn. parametrov alebo rozpätie tech. parametrov identifikuje 

výrobok alebo službu konkrétneho výrobcu/poskytovateľa, uchádzačovi predložiť v ponuke ekvivalent pod podmienkou, že také zariadenie/služba bude spĺňať požiadavky na úžitkové, prevádzkové a funkčné charakteristiky, ktoré sú nevyhnutné na zabezpečenie účelu, na ktoré sú zariadenia určené. Dôkazné bremeno identifikácie výrobku/služby konkrétneho výrobcu/poskytovateľa a splnenie úžitkovej, prevádzkovej a funkčnej charakteristiky je na strane uchádzača.
Pri navrhovaní ekvivalentných zariadení(služieb musí uchádzač postupovať s odbornou starostlivosťou, pri ktorej musí zohľadniť pôvodný verejným obstarávateľom požadovaný účel a plnú funkčnosť.
Predložený ekvivalent nesmie vyžadovať iné vedľajšie náklady, ktoré by musel zabezpečiť verejný obstarávateľ v rámci súčinnosti viažucej sa k plneniu predmetu zmluvy, ktorá bude výsledkom verejného obstarávania a prijatím predloženého ekvivalentu nesmie dôjsť k zvýšeným priamym alebo nepriamym nákladom vyplývajúcim z užívania dodaného predmetu zmluvy.

18. Zoznam príloh výzvy:
-	Príloha č. 1: Špecifikácia predmetu zákazky
-	Príloha č. 2: Súhrnná cenová ponuka 
- 	Príloha č. 3: Vzor Čestného vyhlásenie o neexistencii zákazu účasti vo verejnom obstarávaní
-	Príloha č. 4: Návrh rámcovej dohody.

Za Vami predloženú cenovú ponuku a záujem dodávať požadované služby za férových podmienok Vám vopred ďakujeme. 

S úctou


                                                                                                               
  

	
	
	

	Marek Adamek
Vedúci odboru IT
	
	Mgr. Martin Holák, PhD.
Generálny riaditeľ

